बोनस का लालच, 10 रुपए में बूटा छोपाई कर रहे श्रमिक
तेंदूपत्ता बूटा रोपाई का काम जिलेभर के जंगलों में जारी है। इसमें लगे पंजीकृत श्रमिकों को दिनभर का मेहनताना ना 10 रुपए मिलता है। श्रमिकों को चरण पादुका, साड़ी के साथ बोनस का लालच देकर काम कराया जा रहा है। वहीं तेंदूपत्ता रोपाई के नाम पर जंगलों में आग भी लगाई जा रही है।
इससे वन्य-प्राणियों के साथ छोटे पौधों को भी नुकसान हो रहा है। ग्रामीणों का कहना है कि तेंदूपत्ता के वे खुद मालिक हैं। बिना मजदूरी भी काम कर सकते हैं, लेकिन जंगलों में आग नहीं लगाई जानी चाहिए। मार्च के साथ ही तेंदूपत्ता तोड़ाई का काम शुरू हो जाता है। समितियां बूटा कटाई में जुट जाती है। बूटा कटाई से गुणवत्ता वाला तेंदूपत्ता श्रमिकों को मिलता है। आग लगने से और अधिक गुणवत्ता वाला तेंदूपत्ता के लालच में हर साल जंगलों में आग लगाई जाती है। वन परिक्षेत्र बागबाहरा के टहुलू, नवाडीह, टेका, बोकरामुड़ा, भलेसर, द्वारतरा सहित कई जंगलों में आग लगाने का सिलसिला सालों से जारी है।
प्रति मानक बोरा 52 रुपए के हिसाब से बूटा छोपाई का मानदेय रखा गया है। एक मानक बोरा में 1000 गड्डी होती है। जिले में 1 लाख 400 मानक बोरा का लक्ष्य है, जबकि 90 हजार पंजीकृत परिवार हैं। इस तरह हर परिवार को 52 रुपए मिल पाता है। जबकि बूटा छोपाई में चार से पांच दिन काम करना पड़ता है। एक दिन की रोजी 10 रुपए से कम है। राशि को विभाग नगद बांटता है, जो कई पंजीकृत परिवार को मिल ही नहीं पाता।
मुड़मार में 70 पंजीकृत परिवार 2 मार्च से बूटा छोपाई कर रहे हैं। उन्हें खुद बूटा छोपाई के लिए संसाधन जुटाना पड़ता है। श्रमिकों ने बताया कि उन्हें मुनादी कराकर घर से काम में निकलने कहा जाता है। यह भी कहा जाता है कि जिस परिवार से सदस्य नहीं जाएंगे, उन्हें शासन की आगामी योजना का लाभ नहीं दिया जाएगा। डर से श्रमिक बिना मजदूरी के भी काम करने जाते हैं।
मानदेय कम, मदद ज्यादा
तेंदूपत्ता पंजीकृत परिवार खुद ही मालिक होते हैं। भले ही बूटा छोपाई में कम मानदेय मिलता है, लेकिन इसके बदले परिवार को चरण पादुका, साड़ी के साथ परिवार को आर्थिक मदद दी जाती है। विनोद चंद्राकर, अध्यक्ष, जिला लघु वनोपज संघ
महासमुंद. पतेरापाली जंगल में बूटा छोपाई करते हुए श्रमिक।
विडंबना
hin_Deva hin_Deva hin_Deva hin_Deva hin_Deva mag_Deva hin_Deva hin_Deva awa_Deva